《次鲁源先生韵裁答宗志》
明代·马梦吉

抱疴归来思渺然，故园朋旧意堪怜。十年问学寻真谛，半夜论心得妙传。

吾道本来无障翳，俗情空自混风烟。凭君指点江门路，活水源头便现前。

作者简介：马梦吉，字一甫，一字长惺。南海人。明神宗万历十年（一五八二）举人。任河南荥阳县教谕。擢成均，历刑部郎中，出守福建兴化县。秉性鲠直，忤当道罢归。卒年六十五。清温汝能《粤东诗海》卷三八有传。